CELEX: 32022R0259
Language: lv
Date: 2022-02-23 00:00:00
Title: Padomes Regula (ES) 2022/259 (2022. gada 23. februārī), ar kuru groza Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

23.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  LI 42/1
               
            
         PADOMES REGULA (ES) 2022/259
         (2022. gada 23. februārī),
         ar kuru groza Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopīgu priekšlikumu,
         tā kā:
         
                     (1)
                  
                  
                     Ar Padomes Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (2), tiek īstenoti ierobežojoši pasākumi, kas noteikti ar Lēmumu 2014/145/KĀDP.
                  
               
                     (2)
                  
                  
                     Padome 2022. gada 23. februārī pieņēma Lēmumu 2022/265, ar ko groza Lēmumu 2014/145/KĀDP un ar ko ievieš atkāpes mehānismu dažiem ekonomikas dalībniekiem, uz kuriem attiecas aktīvu iesaldēšana un aizliegums darīt tiem pieejamus līdzekļus un saimnieciskos resursus.
                  
               
                     (3)
                  
                  
                     Minētie grozījumi ir Līguma darbības jomā, un tādēļ to īstenošanai ir nepieciešamas Savienības līmeņa regulējošas darbības, jo īpaši, lai nodrošinātu, ka visās dalībvalstīs tos piemēro vienādi.
                  
               
                     (4)
                  
                  
                     Tādēļ būtu attiecīgi jāgroza Padomes Regula (EK) Nr. 269/2014,
                  
               IR PIEŅĒMUSI ŠO REGULU.
         
            1. pants
            Padomes Regulu (ES) Nr. 269/2014 groza šādi:
            Aiz 6.a panta iekļauj šādu pantu:
            
               
                  “6.b pants
                  
                     1.   Atkāpjoties no 1 un 2. punkta, dalībvalsts kompetentās iestādes var atļaut atbrīvot konkrētus iesaldētos līdzekļus vai saimnieciskos resursus, kas pieder vienībām, kuras I pielikumā uzskaitītas 53., 54. un 55. ierakstā, vai darīt konkrētus līdzekļus vai saimnieciskos resursus pieejamus minētajām vienībām ar tādiem nosacījumiem, kādus kompetentās iestādes uzskata par piemērotiem, un pēc tam, kad tās ir konstatējušas, ka šādi līdzekļi vai saimnieciskie resursi ir vajadzīgi, lai līdz 2022. gada 24.augustā izbeigtu darbības, līgumus vai citus nolīgumus, tostarp korespondentbanku attiecības, kas ar minētajām vienībām noslēgti pirms 2022. gada 23. februārī.”
                  
               
            
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. februārī,
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  OV L 78, 17.3.2014., 16. lpp.
         
         
            (2)  Padomes Regula (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L 78, 17.3.2014., 6. lpp.).